Fadi Eid
Fadi Eid (araabia keeles فادي عيد; sündinud 30. aprillil 1970) on Liibanoni maletaja, rahvusvaheline meister (1999). Eid on kolmekordne Liibanoni malemeister (1994, 1998, 2009). Ta on mänginud Liibanoni võistkonna koosseisus 9 maleolümpial (aastatel 1994–2012; kuuel korral mängis esimesel laual). Ta oli abielus naiste malesuurmeistri Eva Repkovága. Nende poeg on malesuurmeister Christopher Repka.